
Ρύθμιση θεμάτων ηλεκτροπαραγωγής οπό ανανεώσιμες πη¬ 
γές ενέργειας και από συμβατικά καύσιμα και άλλες δια¬ 
τάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

Άρθρο 1 

Παραγωγή ηλεκτρικής ενέργειας 

1. α) Η Δημόσια Επιχείρηση Ηλεκτρισμού (Δ Ε Η.) έχει 
το αποκλειστικό δικαίωμα της παραγωγής ηλεκτρικής 
ενέργειας από οποιαδήποτε πηγή, καθώς και της με¬ 
ταφοράς και διανομής της σε όλη τη χώρα. 

β) Η Δημόσια Επιχείρηση Ηλεκτρισμού δύναται να 
συστήνει θυγατρικές επιχειρήσεις με οποιαδήποτε νο¬ 
μική μορφή ή και σε συνεργασία με άλλα νομικά και 
φυσικά πρόσωπα με σκοπό την ανάπτυξη δραστηριο¬ 
τήτων της. 

γ) Με απόφαση του Υπουργού Βιομηχανίας, Ενέργειας 
και Τεχνολογίας μπορεί να επιτρέπεται, στις περιπτώ¬ 
σεις των παραγράφων 3 έως και 10 του παρόντος, η 
παραγωγή ηλεκτρικής ενέργειας από σταθμό που ανήκει 
σε φυσικό ή νομικό πρόσωπο. 

2. Κατά την έννοια του νόμου αυτού: 

α) αυτοπαραγωγός ηλεκτρικής ενέργειας θεωρείται 
εκείνος που παράγει ηλεκτρική ενέργεια για την κάλυψη 
των δικών του αναγκών. Διακρίνεται σε 'συνδεδεμένο' 

' ή "αυτόνομο·, ανάλογα εάν ο σταθμός του είναι συν- 
δεδεμένος ή όχι με το δίκτυο της Δ.Ε.Η.. 

β) ανεξάρτητος παραγωγός ηλεκτρικής ενέργειας 
θεωρείται εκείνος που παράγει ηλεκτρική ενέργεια και 
τη διαθέτει αποκλειστικά στη Δ.Ε.Η.. 

3. Η αυτοπαραγωγή ηλεκτρικής ενέργειας επιτρέπεται. 

α) από αυτόνομους σταθμούς, 

β) από συνδεδεμένους σταθμούς που ανήκουν σε 
αυτοπαραγωγούς και 

γ) από συμπαραγωγή, όπως ορίζεται στις παραγρά¬ 
φους 7 και 8 του παρόντος. 

4. Η αυτοπαραγωγή ηλεκτρικής ενέργειας από αυ¬ 
τόνομους σταθμούς επιτρέπεται: 

α) με την εκμετάλλευση αιολικής ή ηλιακής ενέργειας 
ή βιομάζας, 

β) με την εκμετάλλευση γεωθερμικής ενέργειας, ε¬ 


φόσον το δικαίωμα εκμετάλλευσης του σχετικού γεω¬ 
θερμικού δυναμικού έχει παραχωρηθεί στον ενδιαφε¬ 
ρόμενο. σύμφωνα με τις ισχύουσες κάθε φορά διατάξεις, 
γ) με την εκμετάλλευση ενέργειας από τη θάλασσα, 
δ) με την εκμετάλλευση υδάτινου δυναμικού με μικρούς 
υδροηλεκτρικούς σταθμούς ισχύος μέχρι 2 ΜΥΥ. Για 
σταθμούς ισχύος μεγαλύτερης του παραπάνω ορίου και 
μέχρι 5 Μ\Λ/ επιτρέπεται, εφόσον αυτοί δεν είναι ε- 
νταγμένοι στο δεκαετές πρόγραμμα ανάπτυξης της 
Δ.Ε.Η., το οποίο ισχύει την ημερομηνία υποβολής από 
τον ενδιαφερόμενο του σχετικού αιτήματος στην αρ¬ 
μόδια υπηρεσία του Υπουργείου Βιομηχανίας, Ενέργειας 
και Τεχνολογίας, και 

ε) με συμπαραγωγή, σύμφωνα με τις διατάξεις των 
παραγράφων 7 και 8 του παρόντος. 

5. Επιτρέπεται, επίσης, η αυτοπαραγωγή ηλεκτρικής 
ενέργειας από αυτόνομους θερμικούς σταθμούς που 
λειτουργούν με συμβατικά καύσιμα: 

α) Σε καταναλωτές ηλεκτρικής ενέργειας, αν υπάρχει 
προσωρινή αδυναμία της Δ.Ε.Η. να καλύψει τις ανάγκες 
τους. Εφόσον η Δ.Ε.Η. αναπτύξει τη σχετική ικανότητα, 
υποχρεούται να ειδοποιεί την αρμόδια Διεύθυνση του 
Υπουργείου Βιομηχανίας, Ενέργειας και Τεχνολογίας. 
Ο αυτοπαραγωγός, μέσα σε δέκα (10) χρόνια από την 
επίδοση σε αυτόν αποφάσεως του Υπουργού Βιομη¬ 
χανίας, Ενέργειας και Τεχνολογίας, διακόπτει την αυ- 
τοπαραγωγή του και συνδέεται με τα δίκτυα της Δ.Ε.Η.. 

β) Σε ενδιαφερομένους για κατανάλωση ηλεκτρικής 
ενέργειας, αν η οικονομική επιβάρυνσή τους για την 
επέκταση των δικτύων της Δ.Ε.Η. μέχρι τις εγκατά- 
στάσεις τους κρίνεται από την αρμόδια Διεύθυνση του 
Υπουργείου Βιομηχανίας, Ενέργειας και Τεχνολογίας, 
υπέρμετρη. Στην περίπτωση αυτή, η συνολική ισχύς 
του σταθμού τους δεν μπορεί να υπερβαίνει τα 500 

κνν. 

γ) Σε κατόχους αυτόνομων σταθμών που λειτουργούν 
με αιολική ή ηλιακή ενέργεια ή βιομάζα ή γεωθερμία ή 
υδραυλική ενέργεια ή ενέργεια από τη θάλασσα, αν ο 
θερμικός σταθμός είναι εφεδρικός και η ισχύς του δεν 
υπερβαίνει την ισχύ του κύριου σταθμού. 

6. Η αυτοπαραγωγή ηλεκτρικής ενέργειας από συν¬ 
δεδεμένους σταθμούς, καθώς και από σταθμούς των 
παραγράφων 7, 8 και 9 του παρόντος, επιτρέπεται, 
εφόσον τηρούνται οι τεχνικές προδιαγραφές σύνδεσης 
με τα δίκτυα της Δ.Ε.Η. και λειτουργούν με εκμετάλλευση 

αιολικής ή ηλιακής ενέργειας ή βιομάζας ή ενέργειας 
από τη θάλασσα ή γεωθερμικής ενέργειας ή του υδάτινου 
δυναμικού, υπό τις προϋποθέσεις των περιπτώσεων β' 
και δ' της παραγράφου 4 και της παραγράφου 9 και με 
συμπαραγωγή σύμφωνα με τις παραγράφους 7 και 8 
του παρόντος, 

7. Ως συμπαραγωγή, κατά την έννοια των διατάξεων 
του παρόντος νόμου, θεωρείται η παραγωγή ηλεκτρικής 
ενέργειας με τους ακόλουθους τρόπους: 

α) συνδυασμό παραγωγής θερμότητας ή και ψύξης 
από συμβατικά καύσιμα, 

β) ενεργειακή αξιοποίηση των μη τοξικών και ακιν- 
δύνων για το περιβάλλον υποπαραγώγων βιομηχανικού 
κυκλώματος. Ως υποπαράγωγα νοούνται και παράγωγα 
“ κατάλοιπα της συγκεκριμένης βιομηχανίας, τα οποία 
αποδεσμεύονται από την παραγωγική διαδικασία, 

γ) ανάκτηση απορριπτόμενης θερμότητας. 

8. Επιτρέπεται η εγκατάσταση σταθμών συμπαραγω¬ 
γής, αυτόνομων ή συνδεόμενων με τα δίκτυα της Δ. Ε.Η., 
ισχύος το πολύ ίσης με τη θερμική και ψυκτική ισχύ 
των εγκαταστάσεων του αυτοπαραγωγού στην περί¬ 
πτωση α και χωρίς περιορισμό ισχύος στις περιπτώσεις 
β* και γ“ της προηγούμενης παραγράφου. 

9. Η Δημόσια Επιχείρηση Ηλεκτρισμού δύναται είτε 
να συνάπτει προγραμματικές συμφωνίες με έναν ή 
περισσότερους τρίτους είτε να συστήνει θυγατρικές 
επιχειρήσεις με αυτούς, με σκοπό τη δημιουργία και 
λειτουργία μονάδων συμπαραγωγής ηλεκτρισμού και 
θερμότητας ή και ψύξης με καύση συμβατικών καυσίμων 
ή βιομηχανικών υποπαραγώγων. Οι οικονομικοί όροι θα 
καθορίζονται από κοινού στην αυτή συμφωνία. Με απο¬ 
φάσεις του Υπουργού Βιομηχανίας, Ενέργειας και Τεχνο¬ 
λογίας καθορίζονται οι λεπτομέρειες της παρούσας. 

10. Η παραγωγή ηλεκτρικής ενέργειας από σταθμούς 
που συνδέονται με τα δίκτυα της Δ.Ε.Η. και ανήκουν 
σε ανεξάρτητους παραγωγούς, επιτρέπεται με χρήση 
αιολικής ή ηλιακής ενέργειας ή βιομάζας ή ενέργειας 
από τη θάλασσα και με όρια ισχύος μέχρι 50 Μνν ή 
γεωθερμικής ενέργειας ή του υδάτινου δυναμικού υπό 
τις προϋποθέσεις των περιπτώσεων β’ και δ\ της 
παραγράφου 4 ή με συμπαραγωγή καύσης φυσικού 
αερίου με όρια ισχύος το πολύ ίσης με το σύνολο των 
θερμικών φορτίων των επιχειρήσεων που εξυπηρετού¬ 
νται ή με συνδυασμό των παραπάνω πηγών ενέργειας. 

Η ανεξάρτητη ηλεκτροπαραγωγή με μονάδες συμπα¬ 
ραγωγής καύσης φυσικού αερίου επιτρέπεται μόνο στην 
περίπτωση που η Δ.Ε.Η. δεν συμφωνήσει εγγράφως 
για τη σύναψη προγραμματικής συμφωνίας εντός χρο¬ 
νικού διαστήματος τεσσάρων (4) μηνών από την υποβολή 
του σχετικού αιτήματος των ενδιαφερομένων φορέων 
κατά τις διατάξεις της προηγούμενης παραγράφου. 

11. Επιτρέπεται η εγκατάσταση εφεδρικών σταθμών 
ηλεκτροπαραγωγής με σκοπό τη λειτουργία τους μόνο 
σε περίπτωση διακοπής της παροχής ηλεκτρικής ενέρ¬ 
γειας από τη Δ.Ε.Η., λόγω βλάβης ή αδυναμίας των 
εγκαταστάσεών της. Για τη λειτουργία των σταθμών 
αυτών απαιτείται η σύναψη συμφωνίας με τη Δ.Ε.Η.. 

Άρθρο 2 

Διάθεση ηλεκτρικής ενέργειας 

1. Απαγορεύεται στους αυτοπαραγωγούς και ανεξάρ¬ 
τητους παραγωγούς να διαθέτουν σε τρίτους ηλεκτρική 
ενέργεια που παράγεται από τους σταθμούς τους. 


2. Το πλεόνασμα ηλεκτρικής ενέργειας του αυτοπα- 
ραγωγού και η ηλεκτρική ενέργεια που παράγεται από 
τους ανεξάρτητους παραγωγούς, διατίθενται αποκλει¬ 
στικά στη Δ.Ε.Η., σύμφωνα με τους όρους σχετικής 
σύμβασης που συνάπτεται μεταξύ τους. Η Δ.Ε.Η. έχει 
την υποχρέωση να αγοράζει την ηλεκτρική ενέργεια. 
Η υποχρέωση αυτή δεν υφίσταται για τη Δ.Ε.Η. στην 
περίπτωση μόνο που υπάρχει πλεόνασμα ηλεκτρικής 
ενέργειας από αυτοπαραγωγό, εφόσον με αιτιολογημένη 
απόφαση διαπιστώνεται ότι οι τοπικές συνθήκες δεν 
επιτρέπουν τη διάθεσή της στην κατανάλωση. 

Η σύμβαση μεταξύ του ανεξάρτητου παραγωγού και 
της Δ.Ε.Η. θα είναι δεκαετούς διάρκειας με δυνατότητα 
ανανέωσης με νέα σύμβαση. 

3. Με τη σύμβαση που συνάπτεται μεταξύ του αυτο- 
παραγωγού ή ανεξάρτητου παραγωγού και της Δ.Ε.Η., 
ρυθμίζονται και οι τεχνικοί και οικονομικοί όροι διασύν¬ 
δεσης και διάθεσης της ηλεκτρικής ενέργειας στη 
Δ.Ε.Η.. Η τιμολόγηση της ηλεκτρικής ενέργειας θα 
βασίζεται στις εξής βασικές αρχές: 

α. Μη διασυνδεδεμένα νησιά 

Για όλες τις περιπτώσεις ανεξάρτητης ηλεκτροπα¬ 
ραγωγής από ανανεώσιμες πηγές, τα τιμολόγια δια¬ 
μορφώνονται στο 90% του ισχύοντος τιμολογίου γενικής 
χρήσης στη χαμηλή τάση (μηνιαίας χρέωσης). Τα τιμο¬ 
λόγια πώλησης της πλεονάζουσας ηλεκτρικής ενέργειας 
των αυτοπαραγωγών θα ορίζονται στο 70% του τιμο¬ 
λογίου γενικής χρήσης στη χαμηλή τάση (μηνιαίας 
χρέωσης) για πλεόνασμα ηλεκτρισμού από ανανεώσιμες 
πηγές ενέργειας και στο 60% από συμπαραγωγή. Σε 
περίπτωση σύνδεσης των νησιών με το εθνικό δίκτυο, 
η αλλαγή τιμολογίου μπορεί να γίνει από τη Δ.Ε.Η. 
μόνον εφόσον οι υφιστάμενες εγκαταστάσεις των α¬ 
νεξάρτητων παραγωγών έχουν συμπληρώσει δέκα (10) 
έτη συνολικής λειτουργίας, 
β. Διασυνδεδεμένο σύστημα Δ.Ε.Η. 

Για ανεξάρτητους παραγωγούς, όπως ορίζονται στην 
παράγραφο 10 του άρθρου 1, τα τιμολόγια πώλησης 
διαμορφώνονται κατά τρόπο αντίστοιχο με τα ισχύοντα 
σε κάθε περίπτωση τιμολόγια της Δ.Ε.Η. στη μέση τάση 
γενικής χρήσης ή στην υψηλή τάση και θα διαμορφώ¬ 
νονται στα παρακάτω επίπεδα: 

Χρέωοη Ενέργειας: 90% του σκέλους ενέργειας του 
εκάστοτε τιμολογίου στη μέση 
τάση γενικής χρήσης ή στην 
υψηλή τάση για ανεξάρτητους 
παραγωγούς από ανανεώσιμες 
πηγές ενέργειας και στο 70% 
του σκέλους ενέργειας των κατά 
περίπτωση παραπάνω τιμολο¬ 
γίων για ανεξάρτητους παραγω¬ 
γούς από συμπαραγωγή καύσης 
φυσικού αερίου. 

Χρέωση ισχύος: 50% του σκέλους ισχύος του 

εκάστοτε τιμολογίου στη μέση 
τάση γενικής χρήσης ή στην 
υψηλή τάση. 

Τα επίπεδα της χρεωστέας ισχύος των ανεξάρτητων 
παραγωγών προς τη Δ.Ε.Η. ορίζονται για κάθε περί¬ 
πτωση στη σχετική υπουργική απόφαση της παραγράφου 
1 του άρθρου 5 του παρόντος. * 

Τα τιμολόγια των αυτοπαραγωγών για πλεόνασμα 
ενέργειας από ανανεώσιμες πηγές ενέργειας και από 
συμπαραγωγή προσδιορίζονται ως εξής: 

Ανανεώσιμες πηγές 70% του σκέλους ενέργειας του 
ενέργειας: εκάστοτε τιμολογίου γενικής 

χρήσης και μηνιαίας χρέωσης 
στη χαμηλή τάση, του τιμολογίου 
γενικής χρήσης στη μέση τάση 
και του τιμολογίου υψηλής τάσης. 
Συμπαραγωγή: 60% του σκέλους ενέργειας του 

εκάστοτε Τιμολογίου γενικής 
χρήσης και μηνιαίας χρέωσης 
στη χαμηλή τάση, του τιμολογίου 
γενικής χρήσης στη μέση τάση 
και του τιμολογίου υψηλής τάσης. 

4. Ειδικά, ως προς τους αυτοπαραγωγούς, οι σταθμοί 
ηλεκτροπαραγωγής τους εγκαθίστανται και λειτουργούν 
σε γήπεδο ή σε χώρο, του οποίου έχουν την αποκλει¬ 
στική χρήση, δυνάμει εμπράγματου δικαιώματος ή ενο¬ 
χικής σχέσης. 

5. Στις περιπτώσεις σταθμών αυτοπαραγωγής ηλε¬ 
κτρικής ενέργειας από ανανεώσιμες πηγές, το γήπεδο 
ή ο χώρος, όπου είναι εγκατεστημένος ο σταθμός, δεν 
απαιτείται να είναι όμορο με το γήπεδο όπου γίνεται 
η κατανάλωση. Εφόσον η παραγωγή και η κατανάλωση 
πραγματοποιούνται στο ίδιο σύστημα μεταφοράς ηλε¬ 
κτρικής ενέργειας, το 80% της παραγόμενης από τον 
αυτοπαραγωγό ηλεκτρικής ενέργειας συμψηφίζεται με 
την ηλεκτρική ενέργεια που αυτός καταναλώνει στις 
εγκαταστάσεις του. Ο συμψηφισμός της παραγόμενης 
ηλεκτρικής ενέργειας από μονάδες αυτοπαραγωγής των 
οργανισμών τοπικής αυτοδιοίκησης, των επιχειρήσεών 
τους και των αγροτικών συνεταιρισμών εφαρμόζεται 
στο 90% της παραγωγής ηλεκτρισμού σε μία ή περισ¬ 
σότερες καταναλώσεις τους. 

Ο συμψηφισμός διενεργείται για την περίοδο που η 
Δ.Ε.Η. ορίζει κάθε φορά για τη μέτρηση της κατανα- 
λώσεως του αυτοπαραγωγού και χωριστά για κάθε 
περίοδο που έχει διαφορετικό τιμολόγιο κατανάλωσης. 
Το τυχόν πλεόνασμα ηλεκτρισμού πιστώνεται στον αυ- 
τοπαραγωγό με το τιμολόγιο πώλησης ενέργειας προς 
τη Δ.Ε.Η. της παραγράφου 3 του παρόντος, ενώ το 
έλλειμμα χρεώνεται στον παραγωγό σύμφωνα με το 
εκάστοτε τιμολόγιο κατανάλωσης. Ο υπολογισμός της 
τυχόν επιβαρύνσεως αέργου ισχύος γίνεται χωριστά για 
την παραγόμενη και την καταναλισκόμενη ενέργεια. 

Το δίκτυο σύνδεσης τόυ σταθμού αυτοπαραγωγής ή 
ανεξάρτητης παραγωγής από ανανεώσιμες πηγές μέχρι 
το δίκτυο της Δ.Ε.Η., κατασκευάζονται από τη Δ.Ε.Η. 
με δαπάνες του αυτοπαραγωγού ή του ανεξάρτητου 
παραγωγού σε χρονικό διάστημα όχι μεγαλύτερο των 
έξι (6) μηνών από την υποβολή σχετικής αίτησης του 
αυτοπαραγωγού ή του ανεξάρτητου παραγωγού. Σε 
περίπτωση αδυναμίας της Δ.Ε.Η., το δίκτυο σύνδεσης 
κατασκευάζεται από τον αυτοπαραγωγό ή τον ανεξάρ¬ 
τητο παραγωγό με την τήρηση των προδιαγραφών της 
Δ.Ε.Η.. 

6. Οργανισμοί τοπικής αυτοδιοίκησης και επιχειρήσεις 
τους που λειτουργούν σταθμούς ηλεκτροπαραγωγής, 
μπορούν να διαθέτουν ηλεκτρική ενέργεια σε κατανα¬ 
λωτές οικισμών, αν ο οικισμός δεν συνδέεται με τα 
δίκτυα της Δ.Ε.Η.. 

Άρθρο 3 

Άδειες εγκατάστασης και λειτουργίας 

1. Γ ια την εγκατάσταση ή επέκταση σταθμού ηλε¬ 
κτροπαραγωγής απαιτείται άδεια που χορηγείται με 
απόφαση του Υπουργού Βιομηχανίας, Ενέργειας και 


Τεχνολογίας, ύστερα από αίτηση του ενδιαφερομένου. 

2. Για την έκδοση της άδειας εγκατάστασης σταθμών, 
που συνδέονται με τα δίκτυα της Δ.Ε.Η., απαιτείται 
αιτιολογημένη γνώμη της Δ.Ε.Η., για τις τεχνικές και 
οικονομικές επιπτώσεις της διασύνδεσης στις εγκατα¬ 
στάσεις της. 

3. Άδεια εγκατάστασης δεν απαιτείται για: 

α) σταθμούς ηλεκτροπαραγωγής ισχύος μέχρι 20 ΚΝΛ/, 
β) εφεδρικούς σταθμούς ηλεκτροπαραγωγής ισχύος 
μέχρι 150 Κνν, 

γ) εφεδρικούς σταθμούς ηλεκτροπαραγωγής ισχύος 
μέχρι 400 ΚΥΥ, που εγκαθίστανται σε βιομηχανίες και 
βιοτεχνίες, 

δ) πειραματικούς ή ερευνητικούς σταθμούς που εγ¬ 
καθίστανται από εκπαιδευτικούς φορείς και για όσο 
χρονικό διάστημα διεξάγεται η έρευνα ή το πείραμα. 
Επίσης, για σταθμούς που εγκαθίστανται από το Κ.Α.Π.Ε. 
για λόγους πιστοποίησης ή μετρήσεων και για όσο 
χρονικό διάστημα διεξάγονται οι μετρήσεις ή η πιστο¬ 
ποίηση. 

4. Στις άδειες εγκατάστασης μπορούν να τίθενται 
όροι και περιορισμοί για την εξασφάλιση της τεχνικής 
αρτιότητας της κατασκευής του σταθμού και την προ¬ 
στασία των εργαζομένων και του περιβάλλοντος. Τα 
αιολικά και ηλιακά συστήματα παραγωγής ηλεκτρικής 
ενέργειας νοούνται μόνο ως ηλεκτρομηχανολογικές 
εγκαταστάσεις. 

5. Για τη λειτουργία σταθμών ηλεκτροπαραγωγής, για 
τους οποίους χορηγείται άδεια εγκατάστασης, απαιτείται 
και άδεια λειτουργίας. 

Η άδεια αυτή χορηγείται με απόφαση του Υπουργού 
Βιομηχανίας, Ενέργειας και Τεχνολογίας, ύστερα από 
αίτηση του ενδιαφερομένου και έλεγχο από τις αρμόδιες 
υπηρεσίες του Υπουργείου Βιομηχανίας, Ενέργειας και 
Τεχνολογίας, για την τήρηση των όρων εγκατάστασης 
και λειτουργίας των σταθμών ηλεκτροπαραγωγής. Αν 
ο σταθμός συνδέεται με τα δίκτυα της Δ.Ε.Η., η λει¬ 
τουργία του απαγορεύεται πριν από τη σύναψη της 
σχετικής σύμβασης. 

6. Η άδεια λειτουργίας χορηγείται για δέκα (10) 
τουλάχιστον έτη και μπορεί να ανανεώνεται. Με την 
άδεια λειτουργίας μπορεί να επιβάλλονται όροι και 
περιορισμοί για την ασφαλή λειτουργία των σταθμών, 
την προστασία της υγείας και ζωής των εργαζομένων 
σε αυτούς, καθώς και την προστασία του περιβάλλοντος. 
Σε περίπτωση μεταβιβάσεως της κυριότητας της μο¬ 
νάδας παραγωγής, ο νέος κύριος υποκαθίσταται στα 
δικαιώματα και τις υποχρεώσεις της συμβάσεως μεταξύ 
της Δ.Ε.Η. και του αρχικού αδειούχου. Με απόφαση 
του Υπουργού Βιομηχανίας, Ενέργειας και Τεχνολογίας 
μπορεί να τροποποιείται η άδεια λειτουργίας επ' ονόματα 
του νέου κυρίου της μονάδας. 

7. Σταθμοί ηλεκτροπαραγωγής, που σύμφωνα με τις 
διατάξεις του νόμου αυτού απαλλάσσονται από την 
υποχρέωση εφοδιασμού με άδεια εγκατάστασης και 
λειτουργίας, αλλά προκαλούν δυσμενείς επιπτώσεις στο 
περιβάλλον ή κίνδυνο για τους εργαζομένους σε αυτούς, 
μπορεί, με απόφαση του νομάρχη της περιφέρειας όπου 
είναι εγκατεστημένοι, να εξαιρεθούν από την απαλλαγή. 
Στην περίπτωση αυτή για τη συνέχιση της λειτουργίας 
των σταθμών απαιτείται άδεια λειτουργίας. 

Άρθρο 4 
Κυρώσεις 

1. Σε περίπτωση εγκατάστασης ή λειτουργίας σταθμών 

ηλεκτροπαραγωγής, χωρίς προηγούμενη άδεια του Υ¬ 
πουργού Βιομηχανίας, Ενέργειας και Τεχνολογίας, ή 
παράβασης των όρων και περιορισμών της άδειας ε¬ 
γκατάστασης ή λειτουργίας, μπορεί να διακόπτεται προ¬ 
σωρινά ή οριστικά η λειτουργία του σταθμού ή να επι¬ 
βάλλεται στους παραγωγούς πρόστιμο από ένα εκατομ¬ 
μύριο (1.000.000) μέχρι πενήντα εκατομμύρια (50.000.000) 
δραχμές ή και οι δύο κυρώσεις σωρευτικά. Μπορεί 
επίσης να διακόπτεται η λειτουργία των σταθμών ηλε¬ 
κτροπαραγωγής, αν διαπιστωθεί κίνδυνος για την υγεία 
και τη ζωή των εργαζομένων στο σταθμό, την ασφάλεια 
των εγκαταστάσεων και το περιβάλλον. 

Οι παραπάνω κυρώσεις επιβάλλονται με απόφαση του 
Υπουργού Βιομηχανίας, Ενέργειας και Τεχνολογίας που 
κοινοποιείται στον παραγωγό. 

2. Κατά της απόφασης αυτής ασκείται προσφυγή 
ενώπιον του αρμόδιου τακτικού διοικητικού πρωτοδι¬ 
κείου. 

3. Με απόφαση του Υπουργού Βιομηχανίας, Ενέργειας 
και Τεχνολογίας ορίζεται η διαδικασία επιβολής των 
παραπάνω κυρώσεων, το ύψος του προστίμου, ο τρόπος 
καταβολής του, καθώς και κάθε αναγκαία λεπτομέρεια 
για την εφαρμογή του παρόντος άρθρου. 

Άρθρο 5 
Γενικές διατάξεις 

1. Με απόφαση του Υπουργού Βιομηχανίας, Ενέργειας 
και Τεχνολογίας: 

α) Καθορίζονται οι γενικοί τεχνικοί και οικονομικοί 
όροι των συμβάσεων, οι λεπτομέρειες διαμόρφωσης 
των τιμολογίων μεταξύ της Δ.Ε.Η. και των παραγωγών, 
καθώς και οι όροι διασύνδεσης. 

β) Ορίζονται η διαδικασία και τα δικαιολογητικά που 
απαιτούνται για την έκδοση των αδειών εγκατάστασης 
και λειτουργίας σταθμών ηλεκτροπαραγωγής, τα κατα¬ 
βλητέα παράβολα, καθώς και κάθε άλλη αναγκαία λε¬ 
πτομέρεια για την εφαρμογή του άρθρου 3 του παρόντος 
νόμου. 

2. Αν υπάρχει έκτακτη ανάγκη ή έκτακτη αδυναμία 
των εγκαταστάσεων της Δ.Ε.Η. να καλύψουν σε ηλε¬ 
κτρική ενέργεια τις ανάγκες περιοχών της χώρας, 
μπορεί με απόφαση του Υπουργού Βιομηχανίας, Ενέρ¬ 
γειας και Τεχνολογίας, που εκδίδεται ύστερα από πρό¬ 
ταση της Δ.Ε.Η., να διατάσσεται η λειτουργία κύριων 
ή εφεδρικών σταθμών ηλεκτροπαραγωγής άνω των 400 
κνν που συνδέονται με τα δίκτυα της Δ.Ε.Η.. Με την 
ίδια απόφαση καθορίζεται και το αντάλλαγμα που υπο- 
χρεούται να καταβάλλει η Δ.Ε.Η. στον αυτοπαραγωγό. 
Σε περίπτωση μη συμμόρφωσης του αυτοπαραγωγού 
μπορεί να ανακαλείται η άδεια λειτουργίας. 

3. Απαγορεύεται η εγκατάσταση δικτύων μεταφοράς 
και διανομής ηλεκτρικής ενέργειας πάνω ή κάτω από 
δημόσιους δρόμους, πλατείες, πεζοδρόμια ή άλλους 
κοινόχρηστους δημόσιους χώρους ή κατά μήκος αυτών. 
Στην απαγόρευση αυτή δεν περιλαμβάνονται τα δίκτυα 
της Δ.Ε.Η., τα δίκτυα φωτισμού οδών και πλατειών και 
τα δίκτυα που απαιτούνται για την κίνηση των ηλε¬ 
κτροκίνητων μέσων μαζικής μεταφοράς. 

4. Σε εξαιρετικές περιπτώσεις, μετά από γνώμη της 
Δ.Ε.Η., η οποία αναφέρεται στις τεχνικές προδιαγραφές 
ασφάλειας για τη μεταφορά και διανομή ηλεκτρικής 
ενέργειας σε σχέση με τα δίκτυά της, με απόφαση του 
Υπουργού Βιομηχανίας, Ενέργειας και Τεχνολογίας, 


μπορεί να αρθεί η απαγόρευση της προηγούμενης 
παραγράφου. 

5. Η εγκατάσταση σταθμών παραγωγής ηλεκτρικής 
ενέργειας επιτρέπεται σε όλη τη χώρα. Ειδικότερα, για 
την περιοχή της Αττικής απαγορεύεται η λειτουργία και 
εγκατάσταση νέων σταθμών παραγωγής ηλεκτρικής ε¬ 
νέργειας που λειτουργούν με στερεά καύσιμα, εκτός 
από εκείνα της βιομάζας, καθώς και σταθμών που 
λειτουργούν με υγρά καύσιμα με εξαίρεση τις περιπτώ¬ 
σεις των παραγράφων 7 και 8 του άρθρου 1 του 
παρόντος, εφ' όσον χρησιμοποιούνται υγρά καύσιμα. 

6. Με προεδρικά διατάγματα, που εκδίδονται με πρό¬ 
ταση του Υπουργού Βιομηχανίας, Ενέργειας και Τεχνο¬ 
λογίας, μπορεί να συνιστώνται με σκοπό την προώθηση 
των εφαρμογών των ανανεώσιμων πηγών ενέργειας, 
της εξοικονόμησης ενέργειας και της τεχνολογίας, στα 
πλαίσια της ενεργειακής πολιτικής, νομικά πρόσωπα 
ιδιωτικού δικαίου ως περιφερειακά και τοπικά ενεργειακά 
κέντρα και γραφεία, καθώς και να ενοποιούνται, χωρί¬ 
ζονται, μεταφέρονται, μετατρέπονται και καταργούνται 
τέτοια κέντρα. 

7. Ως εθνικό συντονιστικό κέντρο των δραστηριοτήτων 
που αφορούν τις ανανεώσιμες πηγές ενέργειας ορίζεται 
το Κέντρο Ανανεώσιμων Πηγών Ενέργειας (Κ.Α.Π.Ε.). 
Με προεδρικό διάταγμα, που θα εκδοθεί με πρόταση 
του Υπουργού Βιομηχανίας, Ενέργειας και Τεχνολογίας, 
καθορίζεται κάθε λεπτομέρεια σχετική με τη λειτουργία 
του και τις σχέσεις του με τα περιφερειακά και τοπικά 
ενεργειακά κέντρα και γραφεία. 

8. Τα υφιστάμενα ενεργειακά κέντρα και γραφεία, 
μέχρι να συμπληρωθούν οι προϋποθέσεις λειτουργίας 
τους κατά τις διατάξεις του νόμου αυτού, συνεχίζουν 
να διεπονται από τις διατάξεις που ισχύουν γι' αυτά 
κατά τη δημοσίευση του παρόντος νόμου. 

9. Με τα προεδρικά διατάγματα ίδρυσης των παραπάνω 
κέντρων και γραφείων: 

α) Καθορίζονται τα όργανα διοίκησης, η διάρθρωση 
και οι αρμοδιότητες των υπηρεσιών τους, η άσκηση 
εποπτείας σε αυτά, η οποία μπορεί να περιλαμβάνει 
οικονομικό, διοικητικό και διαχειριστικό έλεγχο και ιδίως 
την έγκριση των προγραμμάτων, των προϋπολογισμών 
και απολογισμών, καθώς και τα της αποτίμησης των 
αποτελεσμάτων των εργασιών τους. 

β) Καθορίζονται οι αναγκαίες οργανικές θέσεις προ¬ 
σωπικού, μόνιμου ή με σύμβαση εργασίας ιδιωτικού 
δικαίου και ρυθμίζονται τα θέματα κατάστασης, αποδο¬ 
χών και πειθαρχίας γενικά του συνόλου του προσωπικού 
αυτού, καθώς και τα θέματα ένταξης, μετάταξης και 
απόσπασής του. 

γ) Προβλέπονται πόροι και κάθε μορφής επιχορηγή¬ 
σεις και ρυθμίζεται η διάθεση, διαχείριση, δικαιολόγηση 
και οι οικονομικοί έλεγχοι των δαπανών. 

δ) Προβλέπεται κάθε άλλη λεπτομέρεια αναγκαία για 
την οργάνωση και λειτουργία των κέντρων και γραφείων 
αυτών. 

Άρθρο 6 

Μεταβατικές διατάξεις 

1. Μετά την ισχύ του παρόντος νόμου εξακολουθούν 
να ισχύουν οι άδειες λειτουργίας σταθμών ηλεκτροπα¬ 
ραγωγής, που έχουν εκδοθεί σύμφωνα με τις διατάξεις 
του ν. 155Θ/1985. " 

Η λειτουργία των σταθμών αυτών διέπεται εφεξής 
από τις διατάξεις του παρόντος νόμου. 

2. Μέχρι την έκδοση των κατ’ εξουσιοδότηση του 
παρόντος νόμου προβλεπόμενων κανονιστικών πράξεων 
ισχύουν οι υφιστάμενες που εκδόθηκαν κατ’ εξουσιο¬ 
δότηση του ν. 1559/1985. 

3. Από τη δημοσίευση του παρόντος νόμου στην 
Εφημερίδα της Κυβερνήσεως, με την επιφύλαξη της 
επόμενης παραγράφου, κάθε απαίτηση μισθωτού της 
Δ.Ε.Η. κατ' αυτής, αναγόμενη στο χρονικό διάστημα 
πριν από την 1.7.1991, η οποία απορρέει από την υπ’ 
αριθμ. 21091/1946 κοινή απόφαση των Υπουργών Οι¬ 
κονομικών και Εργασίας και το άρθρο 10 του Κανονισμού 
Καταστάσεως Προσωπικού Δ.Ε.Η., που κυρώθηκε με το 
άρθρο 2 του ν.δ/τος 210/1974, αποσβέννυται, εκτός 
αν έχει αναγνωρισθεί με αμετάκλητη δικαστική απόφαση. 
Δίκες που έχουν ως αντικείμενο τέτοιες απαιτήσεις 
καταργούνται. 

4. Μισθωτοί της Δ.Ε.Η., οι οποίοι μετακινήθηκαν 
πρόσκαιρα για εκτέλεση υπηρεσίας εκτός έδρας, δι¬ 
καιούνται να λάβουν για το πριν από 1.7.1991 χρονικό 
διάστημα και εφόσον κατά την ημερομηνία δημοσιεύσεως 
του παρόντος νόμου οι σχετικές αξιώσεις δεν έχουν 
παραγραφεί: 

α) ποσοστό πενήντα επτά τοις εκατό (57%) της 
διαφοράς μεταξύ της αποζημίωσης για εκτέλεση υπη¬ 
ρεσίας εκτός έδρας που προκύπτει με βάση το 1/25 
του συνόλου των τακτικών μηνιαίων αποδοχών τους 
για κάθε διανυκτέρευση και αυτής που τους καταβλήθηκε 
πράγματι για την αιτία αυτή, ατόκως, εκτός εάν εκκρεμεί 
καταψηφιστική αγωγή, οπότε οφείλεται εντόκως αυτή, 
και 

β) τις δικαστικές δαπάνες που επιδικάστηκαν υπέρ 
αυτών από οποιοδήποτε δικαστήριο, εφόσον ασκήσουν 
το σχετικό δικαίωμα εντός αποσβεστικής προθεσμίας 
τριών μηνών από τη δημοσίευση του παρόντος νόμου 
στην Εφημερίδα της Κυβερνήσεως με αίτηση των δι¬ 
καιούχων στη Διεύθυνση Προσωπικού της Δ.Ε.Η.. 

5. Στο άρθρο 5 του ν. 158/1975 προστίθεται δεύτερο 
εδάφιο ως εξής: 

"Κατ' εξαίρεση επιτρέπεται να γίνονται εργασίες κα¬ 
θαρισμού μονωτήρων υπό τάση στην τρίτη περιοχή 
τάσης, εφόσον αυτές γίνονται από τον αέρα με ελι¬ 
κόπτερο". 

Η ισχύς της παρούσας παραγράφου αρχίζει από 1ης 
Σεπτεμβρίου 1994. 

6. Για την άμεση επισκευή, συντήρηση ή κατασκευή 
γραμμών, υποσταθμών μεταφοράς ή διανομής ηλεκτρι¬ 
κής ενέργειας ή τηλεφωνικών δικτύων και εγκαταστά¬ 
σεων από εξειδικευμένα συνεργεία της Δ.Ε.Η. ή του 
Ο.Τ.Ε., αντίστοιχα, με αυτεπιστασία, καθώς και για τα 
έργα έρευνας, ανάπτυξης και παραγωγής των ορυχείων 
της Δ.Ε.Η., επιτρέπεται η πρόσληψη, στον τόπο των 
εκτελούμενων έργων, αποκλειστικά ανειδίκευτου προ¬ 
σωπικού (εργατών) προς υποστήριξη των συνεργείων, 
κατά παρέκκλιση της προβλεπόμενης στο άρθρο 21 
παράγραφοι 7-13 και 15 του ν. 2190/1994 διαδικασίας, 
για απασχόληση που δεν θα υπερβαίνει, κατ' άτομο, τα 
εξήντα (60) ημερομίσθια σε δωδεκάμηνο χρονικό διά¬ 
στημα, αποκλεισμένης αυστηρά οποιοσδήποτε παράτα¬ 
σης ή επαναπρόσληψης πριν παρέλθουν δώδεκα (12) 
μήνες από τη λήξη της προηγούμενης απασχόλησης. 
Οι υπεύθυνοι παραβίασης των παραπάνω περιορισμών 
διώκονται και αυτεπαγγέλτως για παράβαση καθήκοντος, 
κατά το άρθρο 259 του Ποινικού Κώδικα, παραπέμπονται 
δε υποχρεωτικώς στην αρμόδια πειθαρχική δικαιοδοσία. 

7. Επίσης, με αποφάσεις του Δ.Σ. της Δ.Ε.Η., στις 


οποίες θα καθορίζονται οι ειδικότεροι όροι, διαδικασίες 
και προϋποθέσεις, δυναται να προσλαμβάνεται στη 
Δ.Ε.Η., κατά παρέκκλιση των διατάξεων του ν. 2190/ 
1994, ένα μέλος της οικογένειας μισθωτού, με οποια¬ 
δήποτε σχέση εργασίας, θανόντος συνεπεία εργατικού 
ατυχήματος. 

Άρθρο 7 

Σύσταση Ειδικών Λογαριασμών 
του Υπουργείου Βιομηχανίας, Ενέργειας 
και Τεχνολογίας 

1. Με κοινή απόφαση των Υπουργών Οικονομικών 
και Βιομηχανίας, Ενέργειας και Τεχνολογίας, που δη¬ 
μοσιεύεται στην Εφημερίδα της Κυβερνήσεως, μπορεί 
να συνιστώνται στο Υπουργείο Βιομηχανίας, Ενέργειας 
και Τεχνολογίας Ειδικοί Λογαριασμοί διαχείρισης κον- 
δυλίων, προερχομένων από οποιαδήποτε πηγή, για τη 
χρηματοδότηση συγκεκριμένων μελετών, προγραμμάτων 
και έργων του Υπουργείου Βιομηχανίας, Ενέργειας και 
Τεχνολογίας. 

Με την ίδια απόφαση καθορίζονται τα όργανα διοί¬ 
κησης και διαχείρισης, ο τρόπος ανάληψης και διάθεσης 
των κονδυλίων και κάθε άλλη αναγκαία λεπτομέρεια για 
.τη λειτουργία των λογαριασμών αυτών, και κατά πα¬ 
ρέκκλιση από τις γενικές και ειδικές διατάξεις του 
Δημοσίου Λογιστικού, των κρατικών προμηθειών, δημο¬ 
σίων επενδύσεων, αναθέσεων μελετών και κάθε άλλης 
σχετικής γενικής ή ειδικής διάταξης. 

2. Οι μελέτες, τα προγράμματα και τα έργα, για τη 
χρηματοδότηση των οποίων έχουν συσταθεί Ειδικοί 
Λογαριασμοί, εκτελούνται είτε από το Υπουργείο Βιο¬ 
μηχανίας, Ενέργειας και Τεχνολογίας είτε από επο¬ 
πτευόμενους από αυτό φορείς είτε από τρίτους που 
μπορεί να είναι φορείς του Δημοσίου ή του ευρύτερου 
δημόσιου τομέα, όπως αυτός οριοθετείται από το άρθρο 
1 παρ. 6 του ν. 1256/1982, ή και του ιδιωτικού τομέα. 

3. Με αποφάσεις του Υπουργού Βιομηχανίας, Ενέρ¬ 
γειας και Τεχνολογίας ορίζονται επιτροπές, αποτελού- 
μενες από υπαλλήλους του Υπουργείου Βιομηχανίας, 
Ενέργειας και Τεχνολογίας και του ευρύτερου δημόσιου 
τομέα, που παρακολουθούν αφ' ενός την υλοποίηση 
των μελετών, προγραμμάτων και έργων που χρηματο¬ 
δοτούνται από κάθε Ειδικό Λογαριασμό, αφ' ετέρου την 
οικονομική διαχείριση και την πραγματοποίηση του σκο¬ 
πού για τον οποίο διατίθενται οι πιστώσεις του. 

4. Με προεδρικά διατάγματα, τα οποία εκδίδονται με 
πρόταση του Υπουργού Βιομηχανίας, Ενέργειας και 
Τεχνολογίας, δύνανται να ρυθμίζονται θέματα σχετικά 
με τους όρους και τις διαδικασίες χρηματοδότησης 
μελετών, προγραμμάτων και έργων της παραγράφου 1 
του παρόντος, που εκτελούνται από τους φορείς της 
παραγράφου 2 του παρόντος, πλην του Υπουργείου 
Βιομηχανίας, Ενέργειας και Τεχνολογίας. 

5. Με αποφάσεις του Υπουργού Βιομηχανίας, Ενέρ¬ 
γειας και Τεχνολογίας συγκροτούνται νομοπαρασκευα¬ 
στικές επιτροπές από κρατικούς λειτουργούς, δικηγό¬ 
ρους ειδικούς επιστήμονες και δημοσίους υπαλλήλους, 
στο Υπουργείο Βιομηχανίας, Ενέργειας και Τεχνολογίας, 
έργο των οποίων είναι η κατάρτιση σχεδίων νόμων και 
κανονιστικών αποφάσεων, προκειμένου να αναμορφωθεί 
και να συμπληρωθεί το υφιστάμενο θεσμικό πλαίσιο και 
να καταστεί δυνατή η εφαρμογή των Επιχειρησιακών 
Προγραμμάτων Βιομηχανίας, Ενέργειας και Τεχνολο¬ 
γίας, που έχουν εγκριθεί στο πλαίσιο του Κοινοτικού 

Πλαισίου Στήριξης, καθώς και της κοινοτικής πρωτο¬ 
βουλίας που αφορά την προσαρμογή των μικρών και 
μεσαίων επιχειρήσεων στην ενιαία αγορά, όπως επίσης 
και οποιοσδήποτε άλλης κοινοτικής πρωτοβουλίας, η 
διαχείριση της οποίας ανήκει στο Υπουργείο Βιομηχα¬ 
νίας, Ενέργειας και Τεχνολογίας. 

6. Οι επιτροπές οφείλουν να περατώσουν το έργο 
τους μέσα στην προθεσμία που ορίζουν οι αποφάσεις 
με τις οποίες συγκροτούνται. Η προθεσμία μπορεί να 
παραταθεί με απόφαση του Υπουργού Βιομηχανίας, 
Ενέργειας και Τεχνολογίας. Στα μέλη των επιτροπών 
καταβάλλεται αποζημίωση, που καθορίζεται με κοινή 
απόφαση των Υπουργών Βιομηχανίας, Ενέργειας και 
Τεχνολογίας και Οικονομικών, κατά παρέκκλιση των 
διατάξεων των άρθρων 18 του ν. 1505/1984 και 8 του 
ν. 1810/1988. 

Άρθρο 8 

1. Η παράγραφος 2 του άρθρου 2 του ν. 1475/1984 
τροποποιείται ως εξής: 

"2. Το Δημόσιο ασκεί τα δικαιώματα αναζήτησης, 
έρευνας και εκμετάλλευσης του γεωθερμικού δυναμικού, 
σύμφωνα με τις διατάξεις των παραγράφων 1 και 2 του 
άρθρου 144 του παραπάνω κώδικα. Σε περιοχές οι 
οποίες δεν έχουν ερευνηθεί από το Δημόσιο ή από τις 
έρευνες που έχουν γίνει δεν έχει διαπιστωθεί η ύπαρξη 
γεωθερμικού πεδίου, επιτρέπεται η απευθείας μίσθωση 
σε φυσικό ή νομικό πρόσωπο που έχει τα εχέγγυο, 
κατόπιν αιτήσεώς του, τηρούμενης της προτεραιότητας 
υποβολής της σχετικής αιτήσεώς, με απόφαση του 
Υπουργού Βιομηχανίας, Ενέργειας και Τεχνολογίας, 
ύστερα από σχετική γνωμοδότηση του Ι.Γ.Μ.Ε.. Στην 
απόφαση αυτή, που δημοσιεύεται στην Εφημερίδα της 
Κυβερνήσεως, περιλαμβάνονται και οι όροι της μίσθω¬ 
σης*. 

2. Η παράγραφος 4 του άρθρου 2 του ν. 1475/1984 
αντικαθίσταται ως εξής: 

'4. Προϊόντα, παραπροϊόντα ή και υποπροϊόντα εκ¬ 
μετάλλευσης γεωθερμικού δυναμικού, εφόσον δεν α- 
ξιοποιούνται από τον έχοντα το δικαίωμα εκμετάλλευσής 
τους, βάσει της σύμβασης μίσθωσης, ανήκουν στο Δη¬ 
μόσιο, το οποίο μπορεί να τα διαθέτει σε τρίτους κατά 
βούληση. 

Ως προϊόν του γεωθερμικού δυναμικού θεωρείται το 
αξιοποιήσιμο θερμοενεργειακό περιεχόμενο του γεω¬ 
θερμικού ρευστού. 

Ως παραπροϊόντα θεωρούνται άλλα τυχόν συμπαρα- 
γόμενα προϊόντα εκτός του θερμοενεργειακού περιε¬ 
χομένου του γεωθερμικού ρευστού. 

Ως υποπροϊόν θεωρείται το απομένον γεωθερμικό 
ρευστό, μετά τη λήψη των κατά τα ανωτέρω προϊόντων 
και παραπροϊόντων·. 

3. Προστίθεται παράγραφος 3 στο άρθρο 3 του ν. 
1475/1984, που έχει ως εξής: 

'3. Τα αναλογικά μισθώματα υπολογίζονται βάσει της 
καταναλισκόμενης ενέργειας του γεωθερμικού πεδίου. 

Μέσα σε έξι (6) μήνες από τη δημοσίευση του πα¬ 
ρόντος νόμου στην Εφημερίδα της Κυβερνήσεως, όλοι 
οι μισθωτές γεωθερμικού δυναμικού υποχρεούνται να 
τοποθετήσουν στις παραγωγικές γεωθερμικές γεωτρή¬ 
σεις υδρομετρητές υψηλών θερμοκρασιών. Ο τρόπος 
υπολογισμού του αναλογικού μισθώματος, βάσει της 
καταναλισκόμενης γεωθερμικής ενέργειας, γίνεται όπως 
καθορίστηκε με την με αριθ. πρωτ. Δ9-Β/Φ261/31928/ 


21.12.93 (ΦΕΚ 958/Β/31.12.93) απόφαση του Υφυπουρ¬ 
γού Βιομηχανίας, Ενέργειας και Τεχνολογίας, η οποία 
κυρούται και έχει ισχύ νόμου από την ημερομηνία 
δημοσιεύσεως στην Εφημερίδα της Κυβερνήσεως. 

Στις περιπτώσεις εκμισθώσεως γεωθερμικού πεδίου, 
στο οποίο έχουν γίνει από το Δημόσιο έργα υποδομής 
(γεωτρήσεις, αντλιοστάσια, δίκτυα διανομής γεωθερμι¬ 
κού ρευστού κ.λπ.) καταβάλλεται από το μισθωτή και 
πάγιο μίσθωμα, το οποίο, εφόσον μεν πρόκειται για 
μισθώσεις της παραγράφου 3 του άρθρου 2, καθορίζεται 
με την απόφαση του Υπουργού Βιομηχανίας, Ενέργειας 
και Τεχνολογίας που επιτρέπει τη μίσθωση. Εφόσον δε 
πρόκειται για μισθώσεις με πλειοδοτική δημοπρασία 
προβλέπεται στη διακήρυξη. Το πάγιο μίσθωμα ανα¬ 
προσαρμόζεται ανά τριετία, με απόφαση του Υπουργού 
Βιομηχανίας, Ενέργειας και Τεχνολογίας και μέχρι πο¬ 
σοστού 20% επί του αρχικού παγίου. 

Το πάγιο αυτό μίσθωμα δεν συμψηφίζεται με το 
καταβαλλόμενο αναλογικό. Ο μισθωτής γεωθερμικού 
δυναμικού υποχρεούται και στην καταβολή αναλογικού 
μισθώματος ποσοστού ίσου με το 8% επί της αξίας 
των εκμεταλλευόμενων από αυτόν παραπροϊόντων και 
υποπροϊόντων γεωθερμικού δυναμικού, στο δάπεδο του 
γεωθερμικού πεδίου. 

Για συμβάσεις εκμισθώσεως γεωθερμικού δυναμικού, 
προκειμένου να υπολονισθούν τα δικαιώματα συμβο¬ 
λαιογράφων, καθώς και των Ταμείου Νομικών και Συλ¬ 
λόγου Συμβολαιογράφων, δεν λαμβάνονται υπόψη το 
ύψος της προβλεπόμενης επένδυσης και οι δαπάνες 
για ερευνηπκές εργασίες για την αξιοποίηση του γεω¬ 
θερμικού δυναμικού*. 

4. Προστίθεται δεύτερο εδάφιο στο άρθρο 5 του ν. 
1475/1984, που έχει ως εξής: 

"Με απόφαση του Υπουργού Βιομηχανίας, Ενέργειας 
και Τεχνολογίας και ύστερα από γνωμοδότηση του 
Ι.Γ.Μ.Ε., μπορεί να περιορίζεται η έκταση εκμισθωμένου 
γεωθερμικού πεδίου, για λόγους δημοσίου συμφέροντος 
ή άλλους αναγόμενους σε ορθολογική εκμετάλλευση 
γειτονικού γεωθερμικού πεδίου ή χαμηλού ρυθμού α¬ 
ξιοποίησης του γεωθερμικού δυναμικού του εκμισθωμέ¬ 
νου πεδίου, σε σχέση με τις συμβατικές υποχρεώσεις 
του μισθωτή και τα διεθνώς κρατούντα". 

Άρθρο 9 

1. Στις απαλλαγές από "...οποιοδήποτε φόρο, τέλος 
και δικαιώματα του Δημοσίου ή τρίτων, καθώς και του 
χαρτοσήμου", που προβλέπονται από το ν. 2198/1994 
(άρθρο 23 παρ. 7), καθώς και από τις ανάλογες διατάξεις 
των νόμων 2000/1991 (άρθρο 46α) και 2224/1994 (άρθρο 
3 παρ. 13) για τις μεταβιβάσεις ιδιωτικοποιουμενων 
επιχειρήσεων, στις μεταγραφές και σχετικές πράξεις 
συμπεριλαμβάνονται, κατά την αληθή έννοια των ως 
άνω διατάξεων, και η παραχώρηση και εγγραφή υπο¬ 
θήκης ή προσημείωσης υποθήκης για την εξασφάλιση 
της πληρωμής του πιστούμενου τιμήματος εξαγοράς 
του ενεργητικού των υπό εκκαθάριση επιχειρήσεων. 

2. Επίσης, για τις ίδιες συμβάσεις μεταβίβασης και 
όλες τις σχετικές πράξεις πραγμάτωσής τους, μεταξύ 
των οποίων περιλαμβάνονται και οι παραχωρήσεις και 
εγγραφές υποθηκών ή προσημειώσεων υποθηκών για 
εξασφάλιση του τιμήματος, "... τα δικαιώματα και οι 
αμοιβές συμβολαιογράφων, δικηγόρων, δικαστικών επι¬ 
μελητών και υποθηκοφυλάκων για τη σύμβαση και κάθε 

άλλη προς πραγμάτωση αυτής, πράξη περιορίζονται 
στο 30% αυτών*. 

3. Η κατ' άρθρο 46α παρ. 8 του ν. 1892/1990 πράξη 
πιστοποίησης εκπλήρωσης των υποχρεώσεων του α¬ 
γοραστή επέχει κατά την αληθή έννοια της διάταξης 
αυτής θέση περίληψης κατακυρωτικής έκθεσης του 
άρθρου 1005 του Κ.ΓΊολ.Δ. και έχει ως άμεση έννομη 
συνέπεια, μετά τη μεταγραφή της και το σχετικό αίτημα 
προς τον υποθηκοφύλακα, την εξάλειψη και διαγραφή 
των υφιστάμενων υπέρ τρίτων βαρών, που έχουν εγ¬ 
γράφει πριν από τη θέση των επιχειρήσεων σε ειδική 
εκκαθάριση. 

4. Η κατά την παράγραφο 8 ε£άφ. 3 του άρθρου 23 
του ν. 2198/1994 απαλλαγή “κάθε μορφής ληξιπρόθε¬ 
σμων υποχρεώσεων της “ΝΕΩΡΙΟΝ - ΝΑΥΠΗΓΕΙΑ ΣΥ¬ 
ΡΟΥ Α.Ε/ προς το Ι.Κ.Α. και προς κάθε άλλο ασφαλιστικό 
οργανισμό../ αναφέρεται σε όλους ανεξαίρετα τους 
ασφαλιστικούς οργανισμούς. Οι υποχρεώσεις αυτές α¬ 
ναλαμβάνονται εξολοκλήρου από το Ελληνικό Δημόσιο, 
σύμφωνα με τους όρους του άρθρου 74 του ν. 2127/1993. 

Άρθρο 10 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνται: 

α) ο ν. 2165/1993 (ΦΕΚ 127 Α), 

β) ο ν. 1559/1985 (ΦΕΚ 135 Α), εκτός από το άρθρο 19, 


γ) κάθε διάταξη που αντίκειται στις διατάξεις του 
παρόντος νόμου. 

Άρθρο 11 

' Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως, εκτός 
αν ορίζεται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Α ΠΕΠΟΝΗΣ Α. ΠΑΠΑΔΟΠΟΥΛΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΜΕΤΑΦΟΡΩΝ ΚΑΙ ΕΠΙΚΟΝΩΝΙΩΝ 

ΚΑΙ ΤΕΧΝΟΛΟΓΙΑΣ 

Κ. ΣΗΜΙΤΗΣ Α. ΤΣΟΥΡΑΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 7 Οκτωβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Γ' 

» 

10.000 

δ) 

» 

» 

» 

Δ* 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















